Milloin jälkiehkäisytabletti kuuluu ottaa?
Mitä pikemmin jälkiehkäisyvalmisteen otat, sitä paremmat mahdollisuudet raskauden välttämiseksi ovat. Levonorgestreelia sisältävät jälkiehkäisyvalmisteet tulee ottaa 72 tunnin (kolmen päivän) sisällä suojaamattomasta yhdynnästä, kun taas ellaOne®-valmiste toimii jälkiehkäisynä 120 tunnin (viiden päivän) ajan suojaamattomasta yhdynnästä. Minkä tahansa jälkiehkäisyvalmisteen kanssa täytyy muistaa, että mitä myöhemmin sen ottaa, sitä huonompi on sen teho. 
Jos oksennat kolmen tunnin kuluessa ellaOne®-tabletin ottamisesta, pitää sinun ottaa uusi tabletti mahdollisimman pian.
fi
Miten jälkiehkäisyvalmiste toimii?
Jälkiehkäisyvalmiste ehkäisee raskauden estämällä ovulaation tai viivyttämällä sitä. Tämä tarkoittaa sitä, että kun siittiöt etenevät munanjohtimiin, siellä ei ole munasolua, jota hedelmöittää. Ovulaation ajankohtaa ei voida ennustaa ja siksi tabletti tulisi ottaa mahdollisimman pian suojaamattoman yhdynnän jälkeen. Mitä pikemmin jälkiehkäisyvalmisteen otat, sitä paremmat mahdollisuudet raskauden välttämiseksi ovat. Jälkiehkäisyvalmiste ei tehoa, jos ovulaatio tapahtuu suojaamattoman yhdynnän ja tabletin ottamisen välisenä aikana.
Jos olet ottanut jälkiehkäisytabletin, mutta seuraavat kuukautiset ovat yli seitsemän päivää myöhässä, on syytä tehdä raskaustesti.
fi
Onko jälkiehkäisyvalmisteella haittavaikutuksia?
Kaikilla lääkkeillä on haittavaikutuksia, mutta ne vaihtelevat yksilöllisesti. Yleisimpiä haittavaikutuksia ovat päänsärky, pahoinvointi, vatsakipu, väsymys, huimaus ja kivuliaat kuukautiset. Jotkut oireet, kuten rintojen arkuus, vatsakipu, oksentelu ja pahoinvointi, ovat myös mahdollisia raskausoireita.
ellaOne® sisältää ulipristaaliasetaattia, joka vaikuttaa ovulaatiota sääteleviin hormoneihin. Tämän vuoksi seuraavat kuukautiset saattavat alkaa muutamaa päivää odotettua aikaisemmin tai myöhemmin ja olla normaalia niukemmat tai runsaammat. Kuukautisten jälkeen kuukautiskierto palaa kuitenkin tavalliseen rytmiinsä. Suosittelemme käyttämään lisäehkäisyä (kuten kondomia tai pessaaria) seuraaviin kuukautisiin asti.  Jos seuraavat kuukautiset ovat yli seitsemän päivää myöhässä, jos kuukautiset ovat luonteeltaan epänormaalit tai jos ilmenee raskauteen liittyviä oireita tai tilanne on muutoin epäselvä, on syytä tehdä raskaustesti.
fi
Onko todella olemassa jälkiehkäisyvalmiste, jonka voi ottaa vielä viisi päivää yhdynnän jälkeen?
Kyllä! ellaOne®-jälkiehkäisytabletin voi ottaa vielä viisi päivää (120 tuntia) suojaamattoman yhdynnän jälkeen. Muista, että jälkiehkäisytabletti tehoaa sitä paremmin, mitä nopeammin se otetaan. ellaOnen teho on parhaimmillaan, kun se otetaan 24 tunnin sisällä yhdynnästä.
fi
Voiko alaikäinen käyttää jälkiehkäisyvalmistetta?
Kyllä. ellaOne® sopii kaikille hedelmällisessä iässä oleville naisille.
fi